CELEX: E2010P0002
Language: bg
Date: 2010-03-26 00:00:00
Title: Молба за консултативно становище от Съда на ЕАСТ от 26 март 2010 г. , подадена от Héraðsdómur Reykjavíkur по делото Þór Kolbeinsson срещу Исландия (Дело E-2/10)

2.12.2010   
            
            
               BG
            
            
               Официален вестник на Европейския съюз
            
            
               C 325/21
            
         Молба за консултативно становище от Съда на ЕАСТ от 26 март 2010 г., подадена от Héraðsdómur Reykjavíkur по делото Þór Kolbeinsson срещу Исландия
   (Дело E-2/10)
   2010/C 325/05
   С писмо от 26 март 2010 г. към Съда на ЕАСТ бе отправена молба от Héraðsdómur Reykjavíkur (Районния съд на Рейкявик), която бе получена в деловодството на съда на 6 април 2010 г., за консултативно становище по делото Þór Kolbeinsson срещу Исландия, по следните въпроси:
   
               1.
            
            
               Съвместимо ли е с разпоредбите на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място и Директива 92/57/ЕИО на Съвета от 24 юни 1992 г. за прилагане на минимални изисквания за безопасност и здраве на временни или подвижни строителни участъци (Осма специална директива по смисъла на член 16, параграф 1 от Директива 89/391/ЕИО), ако даден работник се смята за отговорен за загуби, причинени от работен инцидент, който той съпричинява виновно, след като е установено, че работодателят не е спазил по своя инициатива правилата за безопасност и условията на труд?
            
         
               2.
            
            
               Ако отговорът на горния въпрос е отрицателен, трябва ли Исландия да обезщети работник, който е пострадал при работен инцидент и в противоречие на посочените директиви е трябвало частично или изцяло да поеме нанесените загуби поради своето виновно съпричиняване, по причина, че държавата не е приложила правилно тези директиви в исландското законодателство?